Setsaltica

Setsaltica er en slekt av biller som tilhører familiegruppen bladbiller (Chrysomelidae).

Utseende 
Små (2,6-3,2 millimeter), bredt ovale, gulbrunlige jordlopper, dekkvingene med mørkere tegninger. Antennene er under halvparten så lange som kroppen. Pronotum er mye bredere enn langt, trapesformet, kraftig innsmalnende forover. Dekkvingene har fine punktrader og er noe tilspisset bak, med en skrå fure i fremre del som gjør at "skuldrene" står klart fram.

Levevis 
Disse billene er planteetere, begge artene er knyttet til trebregnen Cyathea muelleri.

Utbredelse 
Slekten lever på det nordøstlige Ny-Guinea, i rundt 3500 meters høyde.

Systematisk inndeling 

 orden biller (Coleoptera)
 underorden Polyphaga
 overfamilie Chrysomeloidea Latreille, 1802 (=Phytophaga) 
 familien  bladbiller (Chrysomelidae Latreille, 1802) 
 underfamilien jordlopper, Alticinae Newman, 1834
 stammen Alticini
 understammen Febraina
 Slekten Setsaltica Samuelson, 1971
 Setsaltica cyatheae Samuelson, 1971
 Setsaltica eumolpiformis Samuelson, 1971

Referanser

Eksterne lenker 
 

Bladbiller
Biller formelt beskrevet i 1971
Ny-Guineas insekter